text: Borgmester om bil-indbrud: Vi skal gøre noget
  14 marts 2017 kl. 19.57
  På fem døgn har 50 biler fået smadret ruderne og er blevet frarøvet værdier. Mange af dem i Kolding. 
  Det skal ske noget, lyder det fra Jørn Pedersen (V), borgmester i Kolding Kommune her til aften. Selv vil han ikke være helt tryg ved at parkere sin bil i Kolding efter en stribe af indbrud i parkerede biler.
  - Det, jeg vil gøre, er at tage en drøftelse med politiet om, hvad er der reelt vi kan gøre ved det, siger Jørn Pedersen til TV SYD.
  Hvad er det, der forhindrer jer i at sætte overvågning op så hurtigt som muligt?
  - Nogle af pladserne er jo ikke vores, det er Vejdirektoratets, så derfor er det sammen med dem vi skal gøre det. Og så er der noget lovgivning, hvis vi som kommune vil sætte det op. Derfor skal vi undersøge loven, om vi overhovedet kan sætte det her op. For helt sikkert er det: Noget skal ske.
  Du kan se hele interviewet med Jørn Pedersen her:
  
  